It-tieni serje — 1976 — Ġabra Maltija Ma nafx tinfidx dit-triq fejn jien tlaqt nimxi, bla ma ħisibt xejn, għall-misraħ ta' l-imqades. Uħud hemm waslu ġà; tinxtamm ir-riħa tal-bħur jinħaraq b'ġieh fl-imdiebaħ tagħhom; u jgħannu għana jżarżar qed nismagħhom. 'Mma d-daħna tal-bħur tagħhom ħoxna w tqila, dawritni dawra mejt, serqitli l-ħila, għajnejja egħjew jitqanżħu jinfdu ċ-ċpar u d-dalma kull ma tmur iżżid madwar. Kultant b'żaqżiq titbexxaq xi persjana u tixref fjamma dawl tnemnem fuq xemgħa flimkien ma' wiċċ tas-silġ b'għajnejh magħluqa; inħossni nieħu r-ruħ, jiesi jistejqer 'mma f'wiċċi terġa' t-tieqa fis mitbuqal Iżda issa li mxejt wisq biex indur lura fi ħsiebi nkompli nterraq għalkemm dalam bit-tama li jibbnazza maż-żerniq biex għada nara aħjar nimxi f'dit-triq. Minn taħt is-sħab sewdieni mgħobbi bl-ilma, il-bliet u r-rħula fuq l-għoljiet isejħuli fi ħdanhom. Minn bejn ħitan is-sejjieħ imxarrba bix-xita nisma' l-istedina qadima, twennes bejn il-bini, Minn fuq it-triq abbandunata nisma' l-imwieżeb tar-raħal fil-bogħod jinkuni biex nersaq fil-qrib. Minn bejn berqa w ragħda nittanta nitwennes taħt il-ħajt ta' l-għorfa. Minn bejn ħdura w ħdura nitkessaħ, nixxarrab bi qtar novembrin. META: FL-GHAXIJA… Meta fl-għaxija nintrema fl-art mikul mill-mard:.. Meta fl-għaxija tonqosli l-ħeġġa u tmut l-imħabba li nkun ħabbejt u nerġa' lura minn fejn kont ġejt… Meta fl-għaxija nitlef fil-ġlieda bl-għajb u l-mistħija u kollox jispiċċa għalija… mad-dawl li jkun ġà tilef is-saħħa u nien nagħlaq għajnejja u norqod għajjien, għajjieni ĠORĠ BORG Smajtu /jsammarni mal-blat mieles it-tnehid. ta'-min ħass bir-ritmu tal-mewġa xxarxar B'hekk donnha warrbet in-nies u telqet għajjiena u ħallietni waħdi… biex jiena biss, jiena biss nisimgħu jitniehed ma' riġlejja magħfus qed inin… Nixtieq li moħħok għammar ġo moħħi biex tifhem u tagħder dan kliemi għax, għidli, min qatt mess id-dgħajfa bla ħtija li għad anqas ħadet biss duwa… min ma Itaqax ma' wiċċ niedi mħasseb jittallab fis-sirġa bil-għatx jew fis-sirda bil-ġuħ; b'idu qed tilqa' għalxejn Qaluli li spiċċa l-imgħoddi bħal ta' omm-xebba… tassew għadda, la l-mewġ xorta għadu jħabbat jitniehed, ma': riġlejja magħfus qed ininl Ma tgħallmux il-bnedmin ilsien wieħed ħlief dak tal-ħsarat. Kull fejn tisma' fid-dinja ta' żmienna m'hemmx kelma li jgħidha kulħadd ħlief dik tal-vjolenza qerrieda. Din il-għajta waħidha tinstema' kull jum kull fejn hemm xi ħadd ma jaqbilx ma' xi ħadd: hija l-għajta tal-ġenn. U jien u int u kull min huwa msawwat jew mgħajiar u mhedhed bil-mewt; ma nafux ħlief inwieġbu bis-swat li ġarrabna aħna stess. Għalxejn nistiednu 'l xulxin biex niftiehmu li ngħixu fis-sliem. li tgħallimna fiċ-ċokon, meta: tlabna flimkien. In-nuqqas tiegħek hu għalija gdim demmi li pjagi miftuħa jħalli. Il-vojt ta' l-oċejani ma hu xejn ħdejn dak li nħoss ġo fija meta magħluq f'kamarti : infittxek bla ma nsibek. Għax int għalija l-ħajja, inti d-dawl, inti s-serħan u l-għodda li jħaddmu ħsibijieti u joħolqu l-egħġubijiet li fuq xofftejn in-nies jissejħu Poeżija. Inti bint Alla, u jiena l-maħbub tiegħek. Għax jien kont diġa' tifel seklu ilu W għaddejt mill-mogħdijiet fejn riġli ħafi għallimni l-forom strambi ta' kull ġebla u daħħal bejn subgħajja l-għabra antika. Fejn kont biex dak in-nhar li terraqt jiena ma rfistx int miegħi ħafja fuq il-ġebel u fuq it-trab li llum għadu jagħrafni7 Fejn kont meta daqqejt in-noti mkarkra u ktibt imnebbaħ biex ngħannih quddiemek l-innu superstizzjuż ta' l-eżistenza) Kont tifel seklu ilu nħares waħdi lejn l-uċuħ ġodda, u Ikoll ħallewni nħażżeż, bil-faħma ħoxna li sewditli idi, is-snuġ u ċ-ċrieki tiegħi fuq ħaddejhom biex malli tasal inti tifhem kollox. Fejn kont meta ħażżiżt bil-faħma ħoxna u ridtek ħdejja biex inpinġi wiċċek, warda li bdiet tiħmar minn seklu ilu2 GBroadsheets' oħra L-ewwel serje (1975) ELILSIEN MALTI HU L-IDENTITA' TA' MALTA MALTIJA' Edizzjoni 'Llsola' Mitbugħ fl-Istamperija ta' San Ġużepp — Hamrun